סטיבן פריי

סטיבן ג'ון פריי (באנגלית: Stephen John Fry; נולד ב-24 באוגוסט 1957) הוא שחקן, קומיקאי, מחזאי, סופר ובמאי יהודי-בריטי.

 ביוגרפיה 
סטיבן פריי נולד בהמפסטד שבאנגליה לאלן ג'ון פריי, מדען אנגלי, ומריאן (לבית נוימן), בת למשפחה יהודית שהיגרה משוראני ב-1927. כמה מקרוביה של אמו נרצחו בשואה. פריי גדל בבית לא דתי.

באוטוביוגרפיה שלו הוא מתאר את עצמו כמי שהוא גם יהודי וגם הומוסקסואל הנאלץ להמתמודד עם הניכור החברתי בבית ספר פרטי באנגליה. הוא כותב על דילמות של זהות מינית, ונטייה תמידית לשקר. פריי הסתבך במעשה של תרמית וגנבה, שהביאו למאסרו. לאחר שחרורו מהכלא התחיל ללמוד בקווינס קולג' שבקיימברידג'. כמה שנים לאחר מכן אובחן פריי כדו-קוטבי, והוא אף עשה מיני-סדרה על חייו לפני ואחרי הגילוי הנקראת "Stephen Fry: The Secret Life of a Manic Depressive".

 קריירה 
 כסופר 
ב-1992 פרסם את ספרו הראשון "השקרן", רומן על נער אנגלי הומוסקסואל הלומד בבית ספר פרטי ובאוניברסיטת קיימברידג' (כמו פריי). ב-1997 פרסם את האוטוביוגרפיה שלו, שבה הוא מספר מחדש את האירועים הבדיוניים כביכול שתיאר ברומן הביכורים שלו. ספריו שנונים, משעשעים ומפתיעים. הספר "כדורי הטניס של הכוכבים" הוא עיבוד שלו לרומן הרוזן ממונטה כריסטו, ושמות הגיבורים בו הם אנגרמות של שמות הגיבורים של דיומא.

 כשחקן ומנחה 
פריי מרבה להופיע בטלוויזיה, הוא השתתף בסדרה "הפתן השחור" של ה-BBC. זכור במיוחד שיתוף הפעולה שלו עם יו לורי בתוכנית הטלוויזיה הקומית "קטעים עם פריי ולורי"  ובסדרה על פי ספריו של פ. ג. וודהאוס "ג'יבס וווסטר", בה גילם את דמותו של ג'יבס רב-המשרתים המושלם. ב-1995 לוהק למחזה של סיימון גריי "חברים לתא", בעקבות עבודה קשה בחזרות וביקורות לא מחמיאות, הוא נעלם ונמצא אחרי התמוטטות עצבים בבלגיה.

בקולנוע גילם את דמותו של אוסקר ויילד בסרט "ויילד", והופיע בסרט על חיי פיטר סלרס. הוא הופיע ב"החברים של פיטר". בסרטו של רוברט אלטמן, פארק גוספורד, שיחק כחלק מצוות שחקנים מהשורה הראשונה, בתפקיד מפקח משטרה לא יוצלח.

ב-2003 ביים פריי את סרטו הראשון "צעירים יפים ומבריקים", על פי רומן של אוולין וו ותסריט שכתב בעצמו. הסרט מציג את החברה הלונדונית הגבוהה, ההדוניסטית והדקדנטית של שנות השלושים, לפני מלחמת העולם השנייה.

בשנים 2007–2009 כיכב במשך שלוש עונות של סדרת הדרמה המשפטית "קינגדום" מבית ITV, בתור פיטר קינגדום, עורך דין ובעל חברת עורכי דין.

באותה שנה החל להנחות את שעשועון הטלוויזיה "Qi", שנכון ל-2021 ממשיך להיות משודר, זו העונה ה-19.

פריי יצר תוכנית דוקו עבור BBC בשם "סטיבן פריי עושה את אמריקה", שבה חצה את ארצות הברית במונית בריטית שחורה.

בשנת 2016 שיחק בסרט "אהבה וידידות", קומדיה רומנטית בכיכובם של קייט בקינסייל וקלואי סביני.

בשנים 2016–2017 שיחק בסיטקום האמריקאי "מרחבים סגורים". בשנת 2021 לוהק לתפקיד חוזר המיני סדרת הטלוויזיה הנושרת.

ב-2024 שיחק בסרט "טיול שורשים" לצדה של לינה דנהאם.

 חיים אישיים 
פריי מגדיר את עצמו הומוסקסואל והומניסט; הוא תומך במפלגת הלייבור הבריטית. הוא ידוע כפעיל ותומך בחופש המידע ובמוסד לתוכנה חופשית. הוא פעיל למען זכויות האדם ונגד גזענות ואנטישמיות, בעיקר באירופה. בראיון מסוים פריי דיבר על הבעייתיות עם מפלגות פולניות שיש להן היסטוריה שקשורה למחנות השמדה כמו אושוויץ, אולם לאחר שספג ביקורת על טענותיו פריי חזר בו והתנצל.

הוא מבקר תכופות את המדיניות הישראלית כלפי הפלסטינים. הוא חתום על מכתב המותח ביקורת קשה על הציונות, מאת מאות יהודים-בריטיים בולטים שנשלח לעיתון "הגרדיאן" ב-2008 בו הובעה התנגדות חריפה לעצם חגיגות העצמאות ה-60 למדינת ישראל ולהקמתה. שמו של פריי מופיע גם ברשימת התומכים של "יהודים למען צדק לפלסטינים". עם זאת, הוא סירב לתמוך בחרמות על ישראל במשך השנים ואף ביקר בישראל מספר פעמים, האחרונה בהן בשנת 2011.

בזמן מלחמת חרבות ברזל, פריי נשא את נאום חג המולד של ערוץ 4 ובו אמר כי "אין מצב שאתן לאנטישמים להיות אלה שמגדירים אותי או לאלה שייקחו בעלות על המילה יהודי ויזריקו לתוכה את הארס הזדוני שלהם. לכן אני מקבל ותובע את הזהות שלי בגאווה. אני סטיבן פריי, ואני יהודי".

 מספריו 
 השקרן (1992), תרגם אריאל אבן שושן, הוצאת גמא, 2006.
 היפופוטם (1994), תרגמה דפנה לוי, הוצאת בבל, 2001.
 עושים היסטוריה (1997), תרגמה דפנה לוי, הוצאת בבל, 1999.
 מואב סיר רחצי - אוטוביוגרפיה (1997).
 כדורי הטניס של הכוכבים (2000), תרגמו נעמה גיל ועומר נבו, הוצאת גמא, 2006.
 דברי ימי פריי (2010).
 מיתוסים (2019), תרגם תומר בן אהרון, הוצאת הכורסא (2022)

פילמוגרפיה
הופעות בטלוויזיה
 הפתן השחור
 של מי השורה הזאת בכלל?
 קטעים עם פריי ולורי (A Bit of Fry and Laurie)
 ג'יבס וווסטר
 יחצ"נים מסוכנים (Absolute Power)
 בונז
 החוק לפי קינגדום (Kingdom)
 Qi
 24: לחיות עוד יום
 מרחבים סגורים
 קינגדום (2009-2007)
חינוך מיני (2020)
החטא (2021)
סנדמן (2022)
The Dropout (2022)
עוצר נשימה (2022–2023)
תוכנית הבוקר (2023)
הכול ועכשיו (2023)
מוגזמת (2025)

הופעות בסרטים
 דג ושמו וונדה (1988)
 החברים של פיטר (1992)
 אהבה אטומית (1994) I.Q
 פרחים ועשבים שוטים (1995) Cold Comfort Farm
 הרוח בערבי הנחל (1996) The Wind in the Willows
 ויילד (1997) Wilde
 תביעה אזרחית (1998) A Civil Action
 מה קרה להרולד סמית'? (1999) Whatever Happened to Harold Smith?
 זוגות בהחלפה (2001) Londinium
 פארק גוספורד (2001)
 גירושין (2003) Le Divorce
 קסם של פיה (2004) Tooth
 החיים על פי פיטר סלרס (2004) The Life and Death of Peter Sellers
 טריסטרם שנדי (2005)
 מדריך הטרמפיסט לגלקסיה (2005) - דיבוב
 ונדטה (2005)
 מסכת המראה (2005) Mirrormask
 אלכס ריידר (2006)
 אייכמן (2007)
 טירוף של קולג' (2007)
 (מייקרופט) שרלוק הולמס משחק הצללים (2011)
 ההוביט: נפילתו של סמאוג (2012)
 דלתות נפתחות (2012) - סרט טלוויזיה
 סיפורו של שקרן (2013)
 הסרט הזה על הסוכר (2014)
 האיש שידע אינסוף (2016)
 אליס מבעד למראה (2016)
 אהבה וידידות (2016)
 ההונאה בדרך (אנ') (2018)
 אבא אווזה (2018) - דיבוב
 מיסטר לינק (2019) - דיבוב
 אדום, לבן וכחול מלכותי (2023)
 טיול שורשים (2024)
 Frank and Percy (TBA)

תסריט ובימוי
 צעירים יפים ומבריקים (2003)

קישורים חיצוניים



 Stephen Fry's 7 Deadly Sins - הפודקאסט של סטיבן פריי.
 Stephen Fry’s Great Leap Years – the stories behind inventions - פודקאסט של סטיבן פריי.

 מתוך ספריו של סטיבן פריי
 פרק ראשון מתוך "היפופוטם" (תרגום לעברית: דפנה לוי)
 עושים קפה מתוך "עושים היסטוריה" (תרגום לעברית: דפנה לוי)
פרק מתוך: Mythos: A Retelling of the Myths of Ancient Greece ספרו של סטיבן פריי – המוקדש לסיפור מחדש של מבחר מיתוסים יוונים – שראה אור בהוצאת Michael Joseph בשנת 2017. (פורסם בכתב העת ״אלכסון״, תרגום לעברית: דפנה לוי)
פרק מתוך "Heroes" ספרו של סטיבן פריי – המוקדש לסיפור מחדש של מבחר מיתוסים יוונים – שראה אור בהוצאת Michael Joseph בשנת 2018. (פורסם בכתב העת ״אלכסון״, תרגום לעברית: דפנה לוי).


 הערות שוליים 

קטגוריה:להט"בים בריטים
קטגוריה:סופרי מדע בדיוני יהודים
קטגוריה:סופרי מדע בדיוני בריטים
קטגוריה:סופרים יהודים בריטים
קטגוריה:סופרים להט"בים בריטים
קטגוריה:מנחי טלוויזיה בריטים
קטגוריה:שדרני רדיו וטלוויזיה בריטים
קטגוריה:שחקני קולנוע וטלוויזיה יהודים בריטים
קטגוריה:מדבבים בריטים
קטגוריה:אתאיסטים בריטים
קטגוריה:הומניסטים
קטגוריה:מתמודדים עם מגבלה נפשית: בריטים
קטגוריה:BBC: אישים
קטגוריה:לונדון: אישים
קטגוריה:זוכי פרס סיידווייז
קטגוריה:בוגרי אוניברסיטת קיימברידג'
קטגוריה:שחקנים הומוסקסואלים
קטגוריה:בריטים שנולדו ב-1957